รายชื่อเครื่องยนต์อีซูซุ
4 สูบ > ดีเซล > เครื่องยนต์อีซูซุ B

อีซูซุจัดให้เครื่องยนต์ตระกูล B เป็นเครื่องยนต์สำหรับรถบรรทุกขนาดเล็ก เดิมทีได้มีการออกแบบเครื่องยนต์ในปี ค.ศ. 1969 โดยมีขนาดความจุ 3.6 ลิตร 4 สูบ หรือ 5.4 ลิตร 6 สูบ พร้อมระบบฉีดเชื้อเพลิงตรง ต่อมาจึงมีการเพิ่มขนาดความจุของเครื่องยนต์ในรุ่นต่อ ๆ มา และในปี ค.ศ. 1980 ได้มีการเปิดตัวเครื่องยนต์รุ่น 3.3 ลิตร
| รหัส | คำอธิบาย | ขนาดกระบอกสูบ | ช่วงชัก | ความจุ | กำลัง | ขบวนเปิดปิดลิ้น |
| --- | --- | --- | --- | --- | --- | --- |
| 4BA1 | เป็นเครื่องยนต์ดีเซลขนาด 2.8 ลิตร ติดตั้งอยู่ใน Isuzu Elf หลายรุ่น | 98 mm (3.9 in) | 92 mm (3.6 in) | 2,775 cc (169.3 cu in) | 75 PS (55 kW)   165 N·m (122 lb·ft) ที่ 2,200 รอบต่อนาที |  |
| 4BB1 | เป็นเครื่องยนต์ดีเซลฉีดตรง ติดตั้งใน Isuzu Elf และ KT รุ่นปี ค.ศ. 1973–79 โดยเป็นเครื่องยนต์ 4 สูบที่พัฒนามาจากเครื่องยนต์ 6BB1 | 102 mm (4.0 in) | 110 mm (4.3 in) | 3,595 cc (219.4 cu in) | 80 ถึง 100 PS (59 ถึง 74 kW) ที่ 3,300–3400 รอบต่อนาที   265 N·m (195 lb·ft) ที่ 2,000 รอบต่อนาที |  |
| 4BC1 | เป็นเครื่องยนต์ดีเซลขนาด 3.3 ลิตร ติดตั้งใน Isuzu Elf รุ่นปี ค.ศ. 1980–1982 | 102 mm (4.0 in) | 100 mm (3.9 in) | 3,268 cc (199.4 cu in) | 85 PS (63 kW)   175 N·m (129 lb·ft) ที่ 2,500 รอบต่อนาที |  |
| 4BC2 | เป็นเครื่องยนต์ดีเซลขนาด 3.3 ลิตร เป็นรุ่นฉีดตรงของเครื่องยนต์ 4BC1 ถูกติดตั้งใน Isuzu ELF และ NPR รุ่นปี ค.ศ. 1982–87 | 102 mm (4.0 in) | 100 mm (3.9 in) | 3,268 cc (199.4 cu in) | 90 PS (66 kW) ที่ 3,500 รอบต่อนาที   200 N·m (148 lb·ft) ที่ 2,000 รอบต่อนาที |  |
| 4BD1 | เป็นเครื่องยนต์ดีเซลฉีดตรง ขนาด 3.9 ลิตร ติดตั้งใน Isuzu ELF รวมถึงการใช้งานทางทะเลและอุตสาหกรรมต่าง ๆ มาตั้งแต่ปี ค.ศ. 1979 มีกำลังขับเคลื่อนที่แตกต่างกันไป รุ่นปี ค.ศ. 1979 มีกำลังสูงสุด 87 แรงม้า (64 กิโลวัตต์) ที่ 3,200 รอบต่อนาที ในขณะที่รุ่นปี ค.ศ. 1988 มีกำลังสูงสุด 113 แรงม้า (83 กิโลวัตต์) ที่ 3,200 รอบต่อนาที พร้อมแรงบิดสูงสุด 270 นิวตันเมตร (200 ปอนด์-ฟุต) ที่ 1,900 รอบต่อนาที เครื่องยนต์ OEM ที่ผลิตขึ้นตามมาตรฐานของประเทศออสเตรเลีย ถูกติดตั้งใน Land Rover SIII Stage 1 และรุ่นที่ใช้สปริงคอยล์ยกสูง 110, 120 และ Land Rover Perentie รุ่นปี ค.ศ. 1981–92 | 102 mm (4.0 in) | 118 mm (4.6 in) | 3,856 cc (235.3 cu in) |  |  |
| 4BD1T | เป็นรุ่นเทอร์โบชาร์จของเครื่องยนต์ 4BD1 ขนาด 3.9 ลิตร ผลิตขึ้นในปี ค.ศ. 1985 และติดตั้งใน Isuzu NPR ตั้งแต่ปี ค.ศ. 1986 เพื่อจำหน่ายในสหรัฐ เครื่องยนต์ดีเซล OEM ตามมาตรฐานของประเทศออสเตรเลีย ติดตั้งใน Land Rover Perentie 6×6 รุ่นปี ค.ศ. 1989–92 รุ่นที่แตกต่างกันมีกำลังสูงสุดอยู่ในช่วงตั้งแต่ 90 ถึง 100 กิโลวัตต์ (122 ถึง 136 PS; 121 ถึง 134 แรงม้า) แรงบิดสูงสุดมีค่าตั้งแต่ 314 ถึง 330 นิวตันเมตร (หรือ 232 ถึง 243 ปอนด์-ฟุต) ที่ 1,800 รอบต่อนาที นอกจากนี้ยังติดตั้งในรถจี๊ปนีย์ที่ผลิตขึ้นในจังหวัดบาตังกัสด้วย | 102 mm (4.0 in) | 118 mm (4.6 in) | 3,856 cc (235.3 cu in) |  |  |
| 4BD2T | เป็นรุ่นฉีดอ้อมของเครื่องยนต์ 4BD1T มีอินเตอร์คูลเลอร์ เข้ามาแทนที่เครื่องยนต์ 4BD1T ในตลาดสหรัฐจนถึงปี ค.ศ. 1998 | 102 mm (4.0 in) | 118 mm (4.6 in) | 3,856 cc (235.3 cu in) | 100 kW (136 PS) ที่ 3,000 รอบต่อนาที   345 N·m (254 lb·ft) ที่ 2,000 รอบต่อนาที |  |
| 4BE1 | เป็นเครื่องยนต์ดีเซลฉีดตรงขนาด 3.6 ลิตร ที่มีกำลังสูงที่รอบสูง ใช้ปั๊มเชื้อเพลิง VE-Rotary Zexel เครื่องยนต์รุ่นนี้เข้ามาแทนที่เครื่องยนต์ 4BC2 ใน Isuzu NPR ตั้งแต่ปี ค.ศ. 1987 สำหรับรุ่นไม่มีเทอร์โบ ส่วนอีกรุ่นหนึ่งใช้ปั๊มเชื้อเพลิง Diesel Kiki A-type ซึ่งให้รอบเครื่องไม่สูงเท่ารุ่นใช้ปั๊ม Rotary สำหรับรุ่นใช้ปั๊ม VE-Rotary (NKR300) จะให้กำลังสูงสุด 100 แรงม้า (74 กิโลวัตต์) ที่ 3,800 รอบต่อนาที และแรงบิดสูงสุด 242 นิวตันเมตร (178 ปอนด์-ฟุต) ที่ 2,000 รอบต่อนาที | 105 mm (4.1 in) | 105 mm (4.1 in) | 3,636 cc (221.9 cu in) |  |  |
| 4BG1 | เป็นเครื่องยนต์อุตสาหกรรมและทางทะเลขนาด 4.3 ลิตร ฉีดตรง ไม่มีเทอร์โบ ส่วนรุ่นมีเทอร์โบจะใช้รหัส 4BG1T มีกำลังสูงสุดสำหรับใช้งานทางทะเลอยู่ที่ 200 แรงม้า (147 กิโลวัตต์) | 105 mm (4.1 in) | 125 mm (4.9 in) | 4,329 cc (264.2 cu in) |  |  |